P6_TA(2005)0203

Κατευθυντήριες γραμμές για τις πολιτικές απασχόλησης των κρατών μελών *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση απόφασης του Συμβουλίου που αφορά τις κατευθυντήριες γραμμές για τις πολιτικές απασχόλησης των κρατών μελών (COM(2005)0141 — C6-0111/2005 — 2005/0057(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2005)0141) [1],

- έχοντας υπόψη το άρθρο 128 της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C6-0111/2005),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Απασχόλησης και Κοινωνικών Υποθέσεων και τη γνωμοδότηση της Επιτροπής Δικαιωμάτων των Γυναικών και Ισότητας των Φύλων (A6-0149/2005),

1. εγκρίνει την πρόταση της Επιτροπής όπως τροποποιήθηκε·

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 250, παράγραφος 2, της Συνθήκης ΕΚ·

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

5. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΕΠΙΤΡΟΠΗ | ΤΡΟΠΟΛΟΓΙΕΣ ΤΟΥ ΚΟΙΝΟΒΟΥΛΙΟΥ |

Τροπολογία 1

Αιτιολογική σκέψη 1α (νέα)

| (1α) Η δομή των ολοκληρωμένων κατευθυντήριων γραμμών θα πρέπει να αντικατοπτρίζει μεγαλύτερη αποτελεσματικότητα της στρατηγικής της Λισαβόνας, με δέοντα σεβασμό προς την οικονομική, κοινωνική και περιβαλλοντική πολιτική. |

Τροπολογία 2

Αιτιολογική σκέψη 2

(2) Το Ευρωπαϊκό Συμβούλιο της Λισαβόνας το 2000 δρομολόγησε μία στρατηγική που αποσκοπεί σε μία βιώσιμη οικονομική ανάπτυξη με περισσότερες και καλύτερες θέσεις εργασίας και μεγαλύτερη κοινωνική συνοχή, με μακροπρόθεσμους στόχους για την απασχόληση. Ωστόσο, πέντε χρόνια αργότερα τα αποτελέσματα είναι ανάμικτα. | (2) Το Ευρωπαϊκό Συμβούλιο της Λισαβόνας το 2000 δρομολόγησε μία στρατηγική που αποσκοπεί σε βιώσιμη οικονομική ανάπτυξη με περισσότερες και ποιοτικώς καλύτερες θέσεις εργασίας και μεγαλύτερη κοινωνική συνοχή και ένταξη, με στόχο την πλήρη απασχόληση μακροπρόθεσμα. Ωστόσο, πέντε χρόνια αργότερα οι στόχοι αυτοί εξακολουθούν να παραμένουν ανεπίτευκτοι, ενώ είναι σαφές ότι θα χρειαστούν σημαντικά μεγαλύτερες προσπάθειες προς επίτευξη των στόχων για την απασχόληση που έχουν τεθεί για το 2010. |

Τροπολογία 3

Αιτιολογική σκέψη 3

(3) Η παρουσίαση μιας ολοκληρωμένης δέσμης κατευθυντήριων γραμμών για την απασχόληση και γενικών προσανατολισμών των οικονομικών πολιτικών συμβάλλει στην εκ νέου επικέντρωση της στρατηγικής της Λισαβόνας στην ανάπτυξη και την απασχόληση. Η ευρωπαϊκή στρατηγική για την απασχόληση έχει τον κορυφαίο ρόλο όσον αφορά την εφαρμογή των στόχων της απασχόλησης της στρατηγικής της Λισαβόνας. | (3) Η παρουσίαση ολοκληρωμένης δέσμης κατευθυντήριων γραμμών για την απασχόληση και γενικών προσανατολισμών των οικονομικών πολιτικών συμβάλλει στην εκ νέου επικέντρωση της στρατηγικής της Λισαβόνας στη βιώσιμη ανάπτυξη και την απασχόληση, δίδοντας νέα ώθηση στην περιβαλλοντική διάσταση, καθιστώντας έτσι δυνατή την επίτευξη των στόχων της. Οι στόχοι της στρατηγικής της Λισαβόνας για την απασχόληση, συμπληρούμενοι από τους στόχους της συνοχής και της κοινωνικής ένταξης, και με γενική προσέγγιση που σέβεται την ισότητα των φύλων και την εξάλειψη των διακρίσεων, αποτελούν τη βάση της Ευρωπαϊκής στρατηγικής για την απασχόληση. |

Τροπολογία 4

Αιτιολογική σκέψη 4

(4) Σύμφωνα με τα συμπεράσματα του εαρινού Ευρωπαϊκού Συμβουλίου της 22ας και 23ης Μαρτίου 2005, οι στόχοι της πλήρους απασχόλησης, της ποιότητας των θέσεων απασχόλησης, της παραγωγικότητας της εργασίας και της κοινωνικής συνοχής πρέπει να αντανακλώνται σε σαφείς προτεραιότητες: προσέλκυση και διατήρηση περισσοτέρων ατόμων στην αγορά εργασίας και εκσυγχρονισμός των συστημάτων κοινωνικής προστασίας· βελτίωση της προσαρμοστικότητας των εργαζομένων και των επιχειρήσεων και αύξηση της ευελιξίας των αγορών εργασίας· και αύξηση των επενδύσεων σε ανθρώπινο κεφάλαιο με τη βελτίωση της εκπαίδευσης και των δεξιοτήτων. | (4) Σύμφωνα με τα συμπεράσματα του εαρινού Ευρωπαϊκού Συμβουλίου της 22ας και 23ης Μαρτίου 2005, οι στόχοι της πλήρους απασχόλησης, της ποιότητας των θέσεων απασχόλησης, της ασφάλειας και της παραγωγικότητας της εργασίας, καθώς και της κοινωνικής συνοχής και ένταξης πρέπει να αντανακλώνται σε σαφείς προτεραιότητες: ένταξη περισσοτέρων ατόμων στην αγορά εργασίας, προώθηση αποφάσεων που βοηθούν τον αρμονικό συνδυασμό οικογενειακής ζωής και εργασίας, και ίσες ευκαιρίες· βελτίωση της απασχολησιμότητας των εργαζομένων και της οργανωτικής προσαρμοστικότητας των επιχειρήσεων, γεγονός που θα αυξήσει την ευελιξία και την ασφάλεια των αγορών εργασίας· προώθηση της κοινωνικής ένταξης μέσω της επαγγελματικής ενσωμάτωσης των μειονεκτούντων εργαζομένων, των γυναικών, των νέων και των μεγαλύτερης ηλικίας ατόμων· αύξηση των επενδύσεων σε ανθρώπινο κεφάλαιο με τη βελτίωση της εκπαίδευσης και των δεξιοτήτων, προσδίδοντας ιδιαίτερη προσοχή στην καινοτομία και την τεχνολογική ανάπτυξη, καθώς και στο άνοιγμα νέων τομέων για εξεύρεση θέσεων εργασίας. Όλα τα ανωτέρω θα αποτελέσουν σταθερή βάση για τον εκσυγχρονισμό και την εξασφάλιση της αλληλεγγύης και της βιωσιμότητας των συστημάτων κοινωνικής προστασίας. |

Τροπολογία 5

Αιτιολογική σκέψη 5

(5) Οι κατευθυντήριες γραμμές για την απασχόληση πρέπει να επανεξετάζονται πλήρως μόνο ανά τριετία, ενώ στο ενδιάμεσο χρονικό διάστημα μέχρι το 2008 η επικαιροποίησή τους πρέπει να είναι αυστηρά περιορισμένη. | (5) Οι κατευθυντήριες γραμμές για την απασχόληση πρέπει να επανεξετάζονται πλήρως μόνο ανά τριετία, ενώ στο ενδιάμεσο χρονικό διάστημα μέχρι το 2008 θα μπορούν κατ' εξαίρεση να προσαρμόζονται στις νέες περιστάσεις. |

Τροπολογία 6

Αιτιολογική σκέψη 6

(6) Οι συστάσεις για την απασχόληση που εξέδωσε το Συμβούλιο στις 14 Οκτωβρίου 2004 εξακολουθούν να ισχύουν ως πλαίσιο αναφοράς. | (6) Οι συστάσεις για την απασχόληση που εξέδωσε το Συμβούλιο στις 14 Οκτωβρίου 2004 εξακολουθούν να ισχύουν ως πλαίσιο αναφοράς και συμπληρώνονται από την παρούσα απόφαση. |

Τροπολογία 7

Άρθρο 2

Κατά την εκπόνηση των πολιτικών τους για την απασχόληση, τα κράτη μέλη λαμβάνουν υπόψη όλες τις πτυχές των κατευθυντήριων γραμμών και καταρτίζουν σχετική έκθεση στο πλαίσιο των εθνικών τους προγραμμάτων για τη στρατηγική της Λισαβόνας που υποβάλλουν ετησίως. | Κατά την εκπόνηση των πολιτικών τους για την απασχόληση, τα κράτη μέλη λαμβάνουν υπόψη όλες τις πτυχές των κατευθυντήριων γραμμών, που πρέπει να ερμηνεύονται ευρέως ούτως ώστε να περιλαμβάνουν τις ζωτικές πτυχές της κοινωνικής πολιτικής και της πολιτικής για την απασχόληση, και καταρτίζουν έκθεση σχετικά με την υλοποίηση των πολιτικών αυτών και σχετικά με τα αποτελέσματά τους ως προς το ποσοστό απασχόλησης γενικά, ειδικότερα δε ως προς το ποσοστό απασχόλησης των γυναικών και των μεγαλύτερων στην ηλικία ατόμων. |

Τροπολογία 8

Παράρτημα, Τμήμα 1, εδάφιο πριν από την κατευθυντήρια γραμμή 16

Η επίτευξη πλήρους απασχόλησης και η μείωση της ανεργίας και της αεργίας, με την αύξηση της ζήτησης και της προσφοράς εργασίας, είναι ζωτικής σημασίας. Η υλοποίηση αυτού του στόχου συνάδει με τη βελτίωση της ελκυστικότητας των θέσεων απασχόλησης, της ποιότητας της εργασίας και την αύξηση της παραγωγικότητας της εργασίας καθώς και τη μείωση του ποσοστού των φτωχών εργαζομένων. Οι συνεργίες μεταξύ ποιότητας στην εργασία, παραγωγικότητας και απασχόλησης πρέπει να αποτελέσουν αντικείμενο πλήρους αξιοποίησης. Απαιτείται αποφασιστική δράση για την ενίσχυση της κοινωνικής ένταξης, την πρόληψη του αποκλεισμού από την αγορά εργασίας και τη στήριξη της ενσωμάτωσης στην απασχόληση μειονεκτούν των ατόμων, και για τη μείωση των περιφερειακών ανισοτήτων όσον αφορά την απασχόληση, την ανεργία και την παραγωγικότητα της εργασίας, ιδίως σε περιοχές με αναπτυξιακή υστέρηση. Οι ίσες ευκαιρίες, η καταπολέμηση των διακρίσεων και η ενσωμάτωση της διάστασης της ισότητας των δύο φύλων αποτελούν σημαντικούς παράγοντες για την πρόοδο. | Η επίτευξη πλήρους απασχόλησης και η μείωση της ανεργίας και της αεργίας, με την αύξηση της ζήτησης και της προσφοράς εργασίας, είναι ζωτικής σημασίας. Η υλοποίηση αυτού του στόχου συνάδει με τη βελτίωση της ελκυστικότητας των θέσεων απασχόλησης, της ποιότητας της εργασίας και την αύξηση της παραγωγικότητας της εργασίας, συμβάλλοντας στην ανταγωνιστικότητα της ευρωπαϊκής οικονομίας. Οι συνεργίες μεταξύ ποιότητας στην εργασία, παραγωγικότητας και απασχόλησης πρέπει να αποτελέσουν αντικείμενο πλήρους αξιοποίησης. Απαιτείται αποφασιστική δράση, με τη λήψη των κατάλληλων αποφάσεων, για την ενίσχυση της κοινωνικής ένταξης, την πρόληψη του αποκλεισμού από την αγορά εργασίας και τη στήριξη της ενσωμάτωσης στην απασχόληση μειονεκτούν των ατόμων, γυναικών, νέων και μεγαλύτερων σε ηλικία εργαζομένων και για τη μείωση των περιφερειακών ανισοτήτων όσον αφορά την απασχόληση, την ανεργία και την παραγωγικότητα της εργασίας, ιδίως σε περιοχές με αναπτυξιακή υστέρηση. Οι ίσες ευκαιρίες, ακόμη και μεταξύ νομίμων μεταναστών και μη μεταναστών, η καταπολέμηση των διακρίσεων κάθε μορφής και η ενσωμάτωση της διάστασης της ισότητας των δύο φύλων αποτελούν σημαντικούς παράγοντες για την πρόοδο στα θέματα αυτά. |

Τροπολογία 9

Παράρτημα, Τμήμα 1, εδάφιο πριν από την κατευθυντήρια γραμμή 17

Η αύξηση των επιπέδων απασχόλησης είναι το αποτελεσματικότερο μέσο για τη δημιουργία οικονομικής ανόδου και τη διαμόρφωση οικονομιών που ευνοούν την κοινωνική ένταξη, διασφαλίζοντας παράλληλα ένα δίχτυ ασφαλείας για τα άτομα που είναι ανίκανα προς εργασία. Η προώθηση μιας νέας προσέγγισης της εργασίας με βάση τον κύκλο ζωής και ο εκσυγχρονισμός των συστημάτων κοινωνικής προστασίας για τη διασφάλιση της καταλληλότητά τους, της οικονομικής βιωσιμότητάς τους και της ικανότητας προσαρμογής τους στις μεταβαλλόμενες ανάγκες της κοινωνίας αποτελούν επιτακτική ανάγκη λόγω της αναμενόμενης μείωσης του πληθυσμού εργάσιμης ηλικίας. Ιδιαίτερη προσοχή πρέπει να δοθεί στη λήψη μέτρων για την αποκατάσταση μόνιμων διαφορών μεταξύ ανδρών και γυναικών στον τομέα της απασχόλησης και την αντιμετώπιση των χαμηλών ποσοστών απασχόλησης των μεγαλύτερων σε ηλικία εργαζομένων και των νέων, ως τμήμα της νέας διαγενεαλογικής προσέγγισης. Ανάληψη δράσης απαιτείται επίσης για την αντιμετώπιση της ανεργίας των νέων, η οποία είναι κατά μέσο όρο δύο φορές υψηλότερη από το συνολικό ποσοστό ανεργίας. Είναι απαραίτητο να δημιουργηθούν οι κατάλληλες συνθήκες για τη διευκόλυνση της προόδου στην απασχόληση, είτε πρόκειται για πρώτη είσοδο στην αγορά εργασίας είτε για επιστροφή στην απασχόληση μετά από διακοπή είτε για την επιθυμία παράτασης της επαγγελματικής ζωής. Η ποιότητα των θέσεων απασχόλησης, συμπεριλαμβανομένων του μισθού και των κοινωνικών παροχών, οι συνθήκες εργασίας, η ασφάλεια της απασχόλησης, η πρόσβαση στη δια βίου μάθηση και οι προοπτικές σταδιοδρομίας είναι ζωτικής σημασίας, όπως και η στήριξη και τα κίνητρα που προβλέπονται από τα συστήματα κοινωνικής προστασίας. Η εφαρμογή του Ευρωπαϊκού Συμφώνου για τη Νεολαία πρέπει να συμβάλλει σε μια προσέγγιση της εργασίας με βάση τον κύκλο ζωής. | Η οικονομική ανάπτυξη καθιστά δυνατή την αύξηση των επιπέδων απασχόλησης και συνιστά την αποτελεσματικότερη βάση για μια κοινωνική οικονομία που προάγει την κοινωνική ένταξη, διασφαλίζοντας παράλληλα ένα δίχτυ ασφαλείας για τα μη ικανά προς εργασία άτομα. Η προώθηση νέας προσέγγισης της εργασίας με βάση τον κύκλο ζωής μέσω της δυνατότητας της διά βίου μάθησης και ο εκσυγ χρονισμός των συστημάτων κοινωνικής προστασίας για τη διασφάλιση της καταλληλότητάς τους, της οικονομικής βιωσιμότητάς τους και της ικανότητας προσαρμογής τους στις μεταβαλλόμενες ανάγκες της κοινωνίας αποτελούν επιτακτική ανάγκη λόγω των νέων και μεταβαλλόμενων αναγκών της κοινωνίας, των νέων μορφών περιθωριοποίησης, ιδίως δε της ενδοοικογενειακής βίας, και της αναμενόμενης μείωσης του πληθυσμού εργάσιμης ηλικίας. Ιδιαίτερη προσοχή πρέπει να δοθεί και να ληφθούν τα κατάλληλα μέτρα για την αντιμετώπιση των μόνιμων διαφορών μεταξύ ανδρών και γυναικών στον τομέα της εργασίας και των μισθών και την αντιμετώπιση των χαμηλών ποσοστών απασχόλησης των μεγαλύτερων σε ηλικία εργαζομένων και των νέων, ως τμήμα της νέας διαγενεαλογικής προσέγγισης. Είναι απαραίτητο να δημιουργηθούν οι κατάλληλες συνθήκες για τη διευκόλυνση της προόδου στην απασχόληση, είτε πρόκειται για πρώτη είσοδο στην αγορά εργασίας είτε για επιστροφή στην απασχόληση μετά από διακοπή είτε για την επιθυμία παράτασης της επαγγελματικής ζωής. Η ποιότητα των θέσεων απασχόλησης, συμπεριλαμβανομένων του μισθού και των κοινωνικών παροχών, οι συνθήκες εργασίας, η υγεία και η ασφάλεια στο χώρο εργασίας, η ασφάλεια της απασχόλησης, η πρόσβαση στη δια βίου μάθηση και οι προοπτικές σταδιοδρομίας είναι ζωτικής σημασίας, όπως και η στήριξη και τα κίνητρα που προβλέπονται από τα συστήματα φορολόγησης και κοινωνικής προστασίας. Η εφαρμογή του Ευρωπαϊκού Συμφώνου για τη Νεολαία και ο συντονισμός των πρωτοβουλιών που προβλέπει πρέπει να συμβάλλουν αποφασιστικά στην ενσωμάτωση των νέων στην επαγγελματική ζωή και στην κοινωνία, στην αλληλεγγύη μεταξύ των γενεών και στην ενίσχυση της ανταγωνιστικότητας της ευρωπαϊκής οικονομίας που βασίζεται σε δεξιότητες, γνώσεις και το σεβασμό του κύκλου ζωής. |

Τροπολογία 10

Παράρτημα, Τμήμα 1, κατευθυντήρια γραμμή 17

Κατευθυντήρια γραμμή. Να προωθηθεί μια προσέγγιση της εργασίας βασιζόμενη στον κύκλο ζωής με τη λήψη των ακόλουθων μέτρων: ανανέωση των προσπαθειών για τη διάνοιξη προοπτικών απασχόλησης για νέους και μείωση της ανεργίας των νέων· αποφασιστική δράση για την κατάργηση των διαφορών μεταξύ ανδρών και γυναικών σε θέματα απασχόλησης, ανεργίας και αμοιβών· καλύτερος συνδυασμός επαγγελματικής και ιδιωτικής ζωής μέσω προσβάσιμων και οικονομικώς προσιτών κέντρων φροντίδας των παιδιών και άλλων εξαρτώμενων ατόμων· εκσυγχρονισμός των συστημάτων συνταξιοδότησης και υγείας, διασφαλίζοντας την καταλληλότητά τους, την χρηματοοικονομική βιωσιμότητά τους και την ικανότητα προσαρμογής στην εξέλιξη των αναγκών, κατά τρόπο ώστε να υποστηριχθεί η συμμετοχή στην απασχόληση και η παράταση του επαγγελματικού βίου, με την προώθηση κατάλληλων κινήτρων για εργασία και αποθάρρυνση της πρόωρης συνταξιοδότησης· στήριξη των συνθηκών εργασίας που ευνοούν την ενεργό συμμετοχή του γηράσκοντος εργατικού δυναμικού (Ολοκληρωμένη κατευθυντήρια γραμμή αριθ. 17). Βλέπε επίσης ολοκληρωμένη κατευθυντήρια γραμμή "Να διασφαλιστεί η οικονομική βιωσιμότητα" (αριθ. 2). | Κατευθυντήρια γραμμή. Να προσαρμοστεί η εργασία στα διάφορα στάδια της ζωής με τη λήψη των ακόλουθων μέτρων: ανανέωση των προσπαθειών για τη διάνοιξη προοπτικών απασχόλησης για νέους και μείωση της ανεργίας των νέων, παρέχοντάς τους υψηλής ποιότητας και προσαρμοσμένη στις ανάγκες τους παιδεία και επαγγελματική κατάρτιση· αποφασιστική δράση για την καταπολέμηση των εργασιακών διακρίσεων, με κατάργηση των διαφορών μεταξύ ανδρών και γυναικών σε θέματα απασχόλησης, ανεργίας, αμοιβών και επαγγελματικής σταδιοδρομίας· προώθηση της απασχόλησης γυναικών που υπήρξαν θύματα ενδοοικογενειακής βίας· καλύτερος συνδυασμός επαγγελματικής και ιδιωτικής ζωής, προωθώντας την ισόρροπη κατανομή των οικογενειακών βαρών, τις μονογονικές οικογένειες και τη χρήση ευέλικτων μοντέλων εργασίας, τόσο για γυναίκες όσο και για άνδρες, γονική άδεια, ειδικότερα δε προσβάσιμα και οικονομικώς προσιτά κέντρα φροντίδας των παιδιών και άλλων εξαρτώμενων ατόμων σύμφωνα με τους στόχους του Ευρωπαϊκού Συμβουλίου της Βαρκελώνης το 2002· εκσυγχρονισμός και βελτίωση των συστημάτων συνταξιοδότησης και υγείας, διασφαλίζοντας την καταλληλότητά τους, την χρηματοοικονομική βιωσιμότητά τους και την ικανότητα προσαρμογής στην εξέλιξη των αναγκών, κατά τρόπο ώστε να υποστηριχθεί η συμμετοχή στην απασχόληση και η εθελοντική παράταση του επαγγελματικού βίου, με την προώθηση κατάλληλων κινήτρων για εργασία και αποθάρρυνση της πρόωρης συνταξιοδότησης· στήριξη των συνθηκών εργασίας που ευνοούν την ενεργό συμμετοχή του γηράσκοντος εργατικού δυναμικού, ιδίως της σταδιακής και ευέλικτης συνταξιοδότησης (Ολοκληρωμένη κατευθυντήρια γραμμή αριθ. 17). Βλέπε επίσης ολοκληρωμένη κατευθυντήρια γραμμή "Να διασφαλιστεί η οικονομική βιωσιμότητα" (αριθ. 2). |

Τροπολογία 11

Παράρτημα, Τμήμα 1, εδάφιο πριν από την κατευθυντήρια γραμμή 18

Η διευκόλυνση της πρόσβασης στην απασχόληση για όσους αναζητούν εργασία, η πρόληψη της ανεργίας και η διασφάλιση ότι οι εργαζόμενοι που έχουν χάσει τη δουλειά τους διατηρούν στενή σχέση με την αγορά εργασίας και βελτιώνουν την ικανότητά τους προς απασχόληση αποτελούν ουσιαστικά στοιχεία για την αύξηση της συμμετοχής στην απασχόληση και την καταπολέμηση του κοινωνικού αποκλεισμού. Στο πλαίσιο αυτό απαιτείται να καταργηθούν τα εμπόδια στην αγορά εργασίας παρέχοντας στήριξη για την πραγματική αναζήτηση απασχόλησης, διευκολύνοντας την πρόσβαση στην κατάρτιση και σε άλλα ενεργητικά μέτρα για την αγορά εργασίας και διασφαλίζοντας ότι η εργασία θα είναι οικονομικά συμφέρουσα, καθώς και εξαλείφοντας τις παγίδες της ανεργίας, της φτώχειας και της αεργίας. Ιδιαίτερη προσοχή πρέπει να δοθεί στην προώθηση της ένταξης των μειονεκτούντων ατόμων στην αγορά εργασίας, ιδίως με την ανάπτυξη κοινωνικών υπηρεσιών και της κοινωνικής οικονομίας. Οι διαφορές στην ανεργία για τα μειονεκτούντα άτομα, σε αντιδιαστολή τόσο με τους υπηκόους τρίτων χωρών όσο και με τους υπηκόους της ΕΕ, παραμένουν πολύ υψηλές και πρέπει να μειωθούν ουσιαστικά σύμφωνα με σχετικούς εθνικούς στόχους. Ιδιαίτερα επιτακτική ανάγκη είναι η καταπολέμηση των διακρίσεων, η προώθηση της πρόσβασης στην απασχόληση για τα άτομα με αναπηρία και η ενσωμάτωση των μεταναστών και των μειονοτήτων. | Η διευκόλυνση της πρόσβασης στην απασχόληση για όσους αναζητούν εργασία, η πρόληψη της ανεργίας και η διασφάλιση ότι οι εργαζόμενοι που έχουν χάσει τη δουλειά τους διατηρούν στενή σχέση με την αγορά εργασίας και βελτιώνουν την ικανότητά τους προς απασχόληση αποτελούν ουσιαστικά στοιχεία για την αύξηση της συμμετοχής της κοινωνίας στην αγορά εργασίας και την καταπολέμηση του κοινωνικού αποκλεισμού. Στο πλαίσιο αυτό απαιτείται να καταργηθούν τα εμπόδια στην αγορά εργασίας παρέχοντας στήριξη για την πραγματική αναζήτηση απασχόλησης, διευκολύνοντας την πρόσβαση στην κατάρτιση και σε άλλα ενεργητικά μέτρα για την αγορά εργασίας και διασφαλίζοντας ότι η εργασία θα είναι οικονομικά συμφέρουσα, καθώς και εξαλείφοντας τις παγίδες της ανεργίας, της φτώχειας και της αεργίας. Ιδιαίτερη προσοχή πρέπει να δοθεί στην προώθηση της ένταξης των μειονεκτούντων ατόμων στην αγορά εργασίας, ιδίως με την ανάπτυξη κοινωνικών υπηρεσιών και της κοινωνικής οικονομίας. Οι διαφορές στην ανεργία για τα μεινοεκτούντα άτομα, τις γυναίκες, τους νέους και τα μεγαλύτερης ηλικίας άτομα, καθώς και μεταξύ υπηκόων ΕΕ και υπηκόων τρίτων χωρών, παραμένουν πολύ υψηλές και πρέπει να μειωθούν ουσιαστικά σύμφωνα με σχετικούς εθνικούς στόχους. Ιδιαίτερη επιτακτική ανάγκη είναι η καταπολέμηση των διακρίσεων στην επαγγελματική ζωή, ιδίως όσον αφορά την πρόσβαση στην απασχόληση, την επαγγελματική κατάρτιση και τις συνθήκες εργασίας, η προώθηση της πρόσβασης στην απασχόληση για τα άτομα με αναπηρία και η ενσωμάτωση των μεταναστών και των μειονοτήτων. |

Τροπολογία 12

Παράρτημα, Τμήμα 1, κατευθυντήρια γραμμή 18

Κατευθυντήρια γραμμή. Να δημιουργηθούν αγορές εργασίας χωρίς αποκλεισμούς για όσους αναζητούν εργασία και για τα μειονεκτούντα άτομα με την εφαρμογή ενεργών και προληπτικών μέτρων αγοράς εργασίας, όπως ο έγκαιρος προσδιορισμός των αναγκών, η βοήθεια στην αναζήτηση απασχόλησης, ο προσανατολισμός και η κατάρτιση στο πλαίσιο εξατομικευμένων σχεδίων δράσης, η παροχή κοινωνικών υπηρεσιών που είναι απαραίτητες για την ενσωμάτωση των μειονεκτούντων ατόμων στην αγορά εργασίας και για τη συμβολή στην κοινωνική και εδαφική συνοχή και στην εξάλειψη της φτώχειας· με την συνεχή προσαρμογή των συστημάτων εισφορών/παροχών, συμπεριλαμβανομένων της διαχείρισης και της εξάρτησης των παροχών και της μείωσης των υψηλών οριακών φορολογικών συντελεστών, προκειμένου να καταστεί η εργασία οικονομικά συμφέρουσα και να εξασφαλιστούν κατάλληλα επίπεδα κοινωνικής προστασίας. (Ολοκληρωμένη κατευθυντήρια γραμμή αριθ. 18). | Κατευθυντήρια γραμμή. Να δημιουργηθούν αγορές εργασίας ανοιχτές σε όσους αναζητούν εργασία, στα μειονεκτούντα άτομα, τις γυναίκες, τους νέους και τους μεγαλύτερους σε ηλικία εργαζομένους με την εφαρμογή ενεργών μέτρων απασχόλησης και προληπτικών μέτρων για την ανεργία, όπως ο έγκαιρος προσδιορισμός των αναγκών, η εξεύρεση νέων δυνατοτήτων απασχόλησης σε τομείς όπως η κοινωνικο-υγειονομική περίθαλψη, το περιβάλλον ή οι νέες τεχνολογίες, η βοήθεια στην αναζήτηση απασχόλησης, ο προσανατολισμός, η κατάρτιση και η επανεκπαίδευση στο πλαίσιο εξατομικευμένων σχεδίων δράσης, η παροχή κοινωνικών υπηρεσιών που είναι απαραίτητες για την ενσωμάτωση των μειονεκτούντων ατόμων στην αγορά εργασίας και για τη συμβολή στην κοινωνική και εδαφική συνοχή και στην εξάλειψη της φτώχειας· ανάπτυξη του συνεταιριστικού και του εθελοντικού τομέα και συνεχής προσαρμογή των συστημάτων εισφορών/παροχών, συμπεριλαμβανομένων των απαιτούμενων προϋποθέσεων και της διαχείρισής τους, και της μείωσης των υψηλών οριακών φορολογικών συντελεστών, προκειμένου να καταστεί η εργασία οικονομικά συμφέρουσα και να εξασφαλιστούν και να διατηρηθούν κατάλληλα επίπεδα κοινωνικής προστασίας. Πρέπει να καταβληθεί ιδιαίτερη προσπάθεια στην περίπτωση των ατόμων με ειδικές ανάγκες, εξελίσσοντας πολιτικές που ευνοούν την απασχόλησή τους και τη δημιουργία προσπελάσιμου περιβάλλοντος. Πρέπει επίσης να ευνοηθεί η πλήρης κοινωνική και εργασιακή ένταξη των μεταναστών με αποτελεσματικά μέτρα προς εξάλειψη του ρατσισμού και κάθε μορφής διακρίσεων και παρενοχλήσεων στο χώρο εργασίας και στην κοινωνία.(Ολοκληρωμένη κατευθυντήρια γραμμή αριθ. 18). |

Τροπολογία 13

Παράρτημα, Τμήμα 1, κατευθυντήρια γραμμή 19

Κατευθυντήρια γραμμή. Να βελτιωθεί η κάλυψη των αναγκών της αγοράς εργασίας με τη λήψη των ακόλουθων μέτρων: εκσυγχρονισμός και ενίσχυση των θεσμών της αγοράς εργασίας, ιδίως των υπηρεσιών απασχόλησης· μεγαλύτερη διαφάνεια των δυνατοτήτων απασχόλησης και κατάρτισης σε εθνικό και ευρωπαϊκό επίπεδο για τη διευκόλυνση της κινητικότητας σε ολόκληρη την Ευρώπη· καλύτερη πρόβλεψη των αναγκών σε δεξιότητες, των ελλείψεων και των αδυναμιών της αγοράς εργασίας· καλύτερη διαχείριση της οικονομικής μετανάστευσης. (Ολοκληρωμένη κατευθυντήρια γραμμή αριθ. 19). | Κατευθυντήρια γραμμή. Να βελτιωθεί η διαχείριση της απασχόλησης με τη λήψη των ακόλουθων μέτρων: εκσυγχρονισμός και ενίσχυση των θεσμών της αγοράς εργασίας, ιδίως των υπηρεσιών απασχόλησης· μεγαλύτερη διαφάνεια και προσβασιμότητα των δυνατοτήτων απασχόλησης, κατάρτισης και επανεκπαίδευσης σε εθνικό και ευρωπαϊκό επίπεδο, ώστε να μειωθεί ο χρόνος μετάβασης από την μια απασχόληση στην άλλη· ανάπτυξη της διδασκαλίας γλωσσών, για τη διευκόλυνση της κινητικότητας και την ανταλλαγή γνώσεων σε ολόκληρη την Ευρώπη· καλύτερη πρόβλεψη των αναγκών σε δεξιότητες, των ελλείψεων και των αδυναμιών της αγοράς εργασίας· καλύτερη και ταχεία διαχείριση των μεταναστευτικών ρευμάτων στο πνεύμα της Ατζέντα του Tampere. (Ολοκληρωμένη κατευθυντήρια γραμμή αριθ. 19). |

Τροπολογία 14

Παράρτημα, Τμήμα 1, κατευθυντήρια γραμμή 19α (νέα)

| Κατευθυντήρια γραμμή. Πρόληψη των ασθενειών ούτως ώστε να μειωθεί το κόστος της εργασίας και τα ελλείμματα των κρατικών υπηρεσιών υγείας, με στόχο να μειωθούν οι πρόωρες συνταξιοδοτήσεις λόγω μόνιμης αναπηρίας και ο αριθμός των συντάξεων λόγω βιομηχανικών ατυχημάτων ή επαγγελματικών ασθενειών (Ολοκληρωμένη κατευθυντήρια γραμμή 19α). |

Τροπολογία 15

Παράρτημα, Τμήμα 2, τίτλος

Βελτίωση της ικανότητας προσαρμογής εργαζομένων και επιχειρήσεων και ευκαμψία των αγορών εργασίας | Βελτίωση της ικανότητας προσαρμογής εργαζομένων και επιχειρήσεων και ευκαμψία και ασφάλεια των αγορών εργασίας |

Τροπολογία 16

Παράρτημα, Τμήμα 2, πρώτο εδάφιο

Η Ευρώπη πρέπει να βελτιώσει την ικανότητά της να προλαμβάνει, να υποκινεί και να απορροφά οικονομικές και κοινωνικές αλλαγές. Αυτό απαιτεί ευνοϊκά για την απασχόληση στοιχεία κόστους της εργασίας, σύγχρονους τρόπους οργάνωσης εργασίας και εύρυθμη λειτουργία των αγορών εργασίας που επιτρέπουν μεγαλύτερη ευκαμψία συνδυασμένη με ασφάλεια απασχόλησης προκειμένου να καλυφθούν οι ανάγκες εταιρειών και εργαζομένων. Αυτό πρέπει επίσης να συμβάλει στην πρόληψη του κατακερματισμού των αγορών εργασίας και στη μείωση της αδήλωτης εργασίας. | Η Ευρώπη πρέπει να βελτιώσει την ικανότητά της να προλαμβάνει, να υποκινεί και να απορροφά οικονομικές και κοινωνικές αλλαγές. Αυτό απαιτεί ευνοϊκά για την απασχόληση στοιχεία κόστους της εργασίας, σύγχρονους τρόπους οργάνωσης της εργασίας, περισσότερη διά βίου εκπαίδευση και εύρυθμη λειτουργία των αγορών εργασίας που επιτρέπουν μεγαλύτερη ευκαμψία συνδυασμένη με ασφάλεια απασχόλησης και αρμονικό συνδυασμό επαγγελματικής και ιδιωτικής ζωής, προκειμένου να καλυφθούν οι ανάγκες εταιρειών και εργαζομένων. Αυτό πρέπει επίσης να συμβάλει στην πρόληψη του κατακερματισμού των αγορών εργασίας και στη μείωση της παράτυπης εργασίας. |

Τροπολογία 17

Παράρτημα, Τμήμα 2, δεύτερο εδάφιο

Σε μία ολοένα και περισσότερο παγκοσμιοποιημένη οικονομία, η οποία χαρακτηρίζεται από το άνοιγμα των αγορών και τη συνεχή εισαγωγή νέων τεχνολογιών, επιχειρήσεις και εργαζόμενοι αντιμετωπίζουν την ανάγκη, και έχουν τη δυνατότητα, να προσαρμοστούν. Ενώ η διαδικασία αυτή των διαρθρωτικών αλλαγών έχει συνολικά ευεργετικές επιδράσεις στην ανάπτυξη και την απασχόληση, επιφέρει ωστόσο σοβαρές διαταραχές σε ορισμένες επιχειρήσεις και εργαζομένους. Οι επιχειρήσεις πρέπει να καταστούν περισσότερο εύκαμπτες ώστε να ανταποκρίνονται στις αιφνίδιες αλλαγές της ζήτησης των αγαθών και των υπηρεσιών τους, να προσαρμόζονται σε νέες τεχνολογίες και να είναι σε θέση να καινοτομούν διαρκώς προκειμένου να παραμείνουν ανταγωνιστικές. Πρέπει επίσης να ανταποκρίνονται στην αυξανόμενη ζήτηση για ποιότητα απασχόλησης η οποία σχετίζεται με τις προσωπικές προτιμήσεις των εργαζομένων και τις οικογενειακές αλλαγές, και πρέπει να αντιμετωπίζουν τη γήρανση του εργατικού δυναμικού και τη μείωση πρόσληψης νέων εργαζομένων. Για τους εργαζόμενους, ο επαγγελματικός βίος καθίσταται περισσότερο πολύπλοκος, δεδομένου ότι οι ρυθμοί εργασίας είναι πιο ποικίλοι και ακανόνιστοι και καθ' όλη τη διάρκεια του κύκλου ζωής πρέπει να διαχειρίζονται με επιτυχία ολοένα και περισσότερες επαγγελματικές μεταβολές. Λαμβάνοντας υπόψη τις ταχέως μεταβαλλόμενες οικονομίες και τις συνδεόμενες αναδιαρθρώσεις, οι εργαζόμενοι πρέπει να προσαρμόζονται σε νέες μεθόδους εργασίας, συμπεριλαμβανομένης μιας καλύτερης αξιοποίησης των τεχνολογιών των πληροφοριών και των επικοινωνιών (ΤΠΕ), και σε αλλαγές στο εργασιακό καθεστώς τους, και να είναι προετοιμασμένοι για μια δια βίου μάθηση. Η γεωγραφική κινητικότητα απαιτείται επίσης για ευρύτερη πρόσβαση σε δυνατότητες απασχόλησης, δηλαδή σε ολόκληρη την ΕΕ. | Σε μία ολοένα και περισσότερο παγκοσμιοποιημένη οικονομία, η οποία χαρακτηρίζεται από το άνοιγμα των αγορών και τη συνεχή εισαγωγή νέων τεχνολογιών, επιχειρήσεις και εργαζόμενοι αντιμετωπίζουν την ανάγκη, και έχουν τη δυνατότητα, να προσαρμοστούν. Ενώ η διαδικασία αυτή των διαρθρωτικών αλλαγών έχει συνολικά ευεργετικές επιδράσεις στην ανάπτυξη και την απασχόληση, επιφέρει ωστόσο σοβαρές διαταραχές σε ορισμένες επιχειρήσεις και εργαζομένους. Οι επιχειρήσεις πρέπει να βρεθούν σε θέση που να τους επιτρέπει να ανταποκρίνονται πιο ευέλικτα στις αλλαγές της ζήτησης των αγαθών και των υπηρεσιών τους, να προσαρμόζονται στις νέες τεχνολογίες και να καταδεικνύουν ότι είναι σε θέση να καινοτομούν προκειμένου να παραμείνουν ανταγωνιστικές. Πρέπει επίσης να μπορούν να ικανοποιούν την αυξανόμενη ζήτηση για μεγαλύτερη ποιότητα απασχόλησης η οποία σχετίζεται με τις προσωπικές προτιμήσεις των εργαζομένων και τις οικογενειακές αλλαγές, και πρέπει να αντιμετωπίζουν τη γήρανση του εργατικού δυναμικού και τη μείωση πρόσληψης νέων εργαζομένων. Για τους εργαζόμενους, ο επαγγελματικός βίος καθίσταται περισσότερο πολύπλοκος, δεδομένου ότι οι ρυθμοί εργασίας είναι πιο ποικίλοι με αποτέλεσμα οι εργαζόμενοι να καλούνται να επιτελούν πολλαπλά καθήκοντα. Λαμβάνοντας υπόψη τις ταχέως μεταβαλλόμενες οικονομίες και τις συνδεόμενες αναδιαρθρώσεις, οι εργαζόμενοι πρέπει να είναι εξοπλισμένοι ώστε να προσαρμόζονται σε νέες μεθόδους εργασίας, συμπεριλαμβανομένης μιας καλύτερης αξιοποίησης των τεχνολογιών των πληροφοριών και των επικοινωνιών (ΤΠΕ), και σε αλλαγές στο εργασιακό καθεστώς τους, και να είναι προετοιμασμένοι για μια δια βίου μάθηση. Η γεωγραφική κινητικότητα απαιτείται επίσης για ευρύτερη πρόσβαση σε δυνατότητες απασχόλησης, δηλαδή σε ολόκληρη την ΕΕ. |

Τροπολογία 18

Παράρτημα, Τμήμα 2, κατευθυντήρια γραμμή 20

Κατευθυντήρια γραμμή. Να προωθηθεί η ευκαμψία σε συνδυασμό με την ασφάλεια της απασχόλησης και να μειωθεί ο κατακερματισμός της αγοράς εργασίας με τη λήψη των ακόλουθων μέτρων: προσαρμογή της νομοθεσίας για την απασχόληση, επανεξετάζοντας, εφόσον απαιτείται, το επίπεδο ευελιξίας που παρέχουν συμβάσεις ορισμένου και αορίστου χρόνου· καλύτερη πρόβλεψη και θετική διαχείριση των αλλαγών, συμπεριλαμβανομένων των οικονομικών αναδιαρθρώσεων, ιδίως των αλλαγών που συνδέονται με το άνοιγμα των αγορών, έτσι ώστε να ελαχιστοποιηθεί το κοινωνικό κόστος τους και να διευκολυνθεί η προσαρμογή· στήριξη των αλλαγών στο εργασιακό καθεστώς, συμπεριλαμβανομένων της κατάρτισης, της αυτοαπασχόλησης, της σύστασης επιχειρήσεων και της γεωγραφικής κινητικότητας· προώθηση και διάδοση καινοτόμων και προσαρμόσιμων μορφών οργάνωσης εργασίας, συμπεριλαμβανομένων της βελτίωσης της υγείας και της ασφάλειας και της πολυμορφίας των συμβατικών εργασιακών ρυθμίσεων και των ρυθμίσεων για τα ωράρια εργασίας, προκειμένου να βελτιωθεί η ποιότητα και η παραγωγικότητα στην εργασία· προσαρμογή σε νέες τεχνολογίες στον χώρο εργασίας· καθοριστική δράση για την μετατροπή της αδήλωτης εργασίας σε τακτική απασχόληση. (Ολοκληρωμένη κατευθυντήρια γραμμή αριθ. 20). Βλέπε επίσης ολοκληρωμένη κατευθυντήρια γραμμή "Να ενισχυθεί η συνοχή μεταξύ των μακροοικονομικών και των διαρθρωτικών πολιτικών" (αριθ. 4). | Κατευθυντήρια γραμμή. Να προωθηθεί και να αυξηθεί η ευκαμψία σε συνδυασμό με την ασφάλεια της απασχόλησης και να μειωθεί ο κατακερματισμός της αγοράς εργασίας με τη λήψη των ακόλουθων μέτρων, προώθηση καλών εργασιακών σχέσεων επί τη βάσει ανεξάρτητων και αντιπροσωπευτικών εργατικών συνδικάτων και βελτιωμένης πληροφόρησης και διαβούλευσης των εργαζομένων: προσαρμογή και εκσυγχρονισμός της νομοθεσίας για την απασχόληση, επανεξετάζοντας, εφόσον απαιτείται, το επίπεδο ευελιξίας και ασφάλειας που παρέχουν συμβάσεις ορισμένου και αορίστου χρόνου· καλύτερη πρόβλεψη και θετική διαχείριση των αλλαγών, συμπεριλαμβανομένων των οικονομικών αναδιαρθρώσεων, ιδίως των αλλαγών που συνδέονται με το άνοιγμα των αγορών, έτσι ώστε να ελαχιστοποιηθεί το κοινωνικό κόστος τους και να διευκολυνθεί η προσαρμογή στα νέα δεδομένα· στήριξη των αλλαγών στο εργασιακό καθεστώς, συμπεριλαμβανομένων της κατάρτισης, της αυτοαπασχόλησης, της σύστασης επιχειρήσεων και της γεωγραφικής κινητικότητας· προώθηση και διάδοση καινοτόμων και προσαρμόσιμων μορφών οργάνωσης εργασίας· αποτελεσματικά μέτρα για την καταπολέμηση των εργασιακών ατυχημάτων με τη βελτίωση της πρόληψης των κινδύνων στον χώρο εργασίας, ιδίως μέσω της θέσπισης συμφωνιών σε ευρωπαϊκό επίπεδο και της πολυμορφίας των συμβατικών εργασιακών ρυθμίσεων και της ευελιξίας του ωραρίου εργασίας, προκειμένου να βελτιωθεί η ποιότητα της απασχόλησης, η παραγωγικότητα στην εργασία και ο αρμονικός συνδυασμός οικογενειακής και επαγγελματικής ζωής· προσαρμογή σε νέες τεχνολογίες στον χώρο εργασίας· καθοριστική δράση για την μετατροπή της παράτυπης εργασίας σε τακτική απασχόληση και για την καταπολέμηση της παραοικονομίας. (Ολοκληρωμένη κατευθυντήρια γραμμή αριθ. 20). Βλέπε επίσης ολοκληρωμένη κατευθυντήρια γραμμή "Να ενισχυθεί η συνοχή μεταξύ των μακροοικονομικών και των διαρθρωτικών πολιτικών" (αριθ. 4). |

Τροπολογία 19

Παράρτημα, Τμήμα 2, εδάφιο πριν από την κατευθυντήρια γραμμή 21

Για τη μεγιστοποίηση της δημιουργίας θέσεων εργασίας, τη διασφάλιση της ανταγωνιστικότητας και τη συμβολή στο γενικό οικονομικό σύστημα, η σφαιρική εξέλιξη των μισθών πρέπει να συμφωνεί με την ανάπτυξη της παραγωγικότητας καθ' όλη τη διάρκεια του οικονομικού κύκλου και να αντανακλά την κατάσταση στην αγορά εργασίας. Μπορεί επίσης να αποδειχθεί αναγκαίο να καταβληθούν προσπάθειες για να μειωθεί το μη μισθολογικό κόστος εργασίας και να επανεξεταστεί η φορολογική επιβάρυνση προκειμένου να τονωθεί η δημιουργία θέσεων εργασίας, ιδίως για χαμηλόμισθες θέσεις εργασίας. | Για τη μεγιστοποίηση της δημιουργίας θέσεων εργασίας, τη διασφάλιση της ανταγωνιστικότητας και τη συμβολή στο γενικό οικονομικό σύστημα, η σφαιρική εξέλιξη των μισθών πρέπει να συμφωνεί με την ανάπτυξη της παραγωγικότητας καθ' όλη τη διάρκεια του οικονομικού κύκλου και να αντανακλά την κατάσταση στην αγορά εργασίας. Συνιστώνται επίσης προσπάθειες για να μειωθεί το μη μισθολογικό κόστος εργασίας και να επανεξεταστεί η φορολογική επιβάρυνση προκειμένου να τονωθεί η δημιουργία θέσεων εργασίας. |

Τροπολογία 20

Παράρτημα, Τμήμα 2, κατευθυντήρια γραμμή 21

Κατευθυντήρια γραμμή. Να εξασφαλιστεί ευνοϊκή προς την απασχόληση εξέλιξη των μισθών και άλλων στοιχείων κόστους που συνδέονται με την εργασία με την ενθάρρυνση του ορθού πλαισίου για συστήματα μισθολογικών διαπραγματεύσεων, το οποίο θα αντανακλά τις διαφορές της παραγωγικότητας και των τάσεων της αγοράς εργασίας σε τομεακό και περιφερειακό επίπεδο, με πλήρη σεβασμό του ρόλου των κοινωνικών εταίρων· επίσης, με την παρακολούθηση και, εφόσον κρίνεται αναγκαίο, την επανεξέταση της διάρθρωσης και του επιπέδου του μη μισθολογικού κόστους εργασίας και των επιπτώσεών του στην απασχόληση, ιδίως για τους χαμηλόμισθους και για εκείνους που εισέρχονται για πρώτη φορά στην αγορά εργασίας. (Ολοκληρωμένη κατευθυντήρια γραμμή αριθ. 21). Βλέπε επίσης ολοκληρωμένη κατευθυντήρια γραμμή "Να εξασφαλιστεί ότι οι μισθολογικές εξελίξεις συμβάλλουν στην μακροοικονομική σταθερότητα και την οικονομική ανάπτυξη" (αριθ. 5). | Κατευθυντήρια γραμμή. Να εξασφαλιστεί ευνοϊκή προς την απασχόληση εξέλιξη των μισθών και άλλων στοιχείων κόστους που συνδέονται με την εργασία με τη διατήρηση και την ενθάρρυνση του ορθού πλαισίου για συστήματα μισθολογικών διαπραγματεύσεων, ιδίως συλλογικών διαπραγματεύσεων, με πλήρη σεβασμό του ρόλου των κοινωνικών εταίρων, το οποίο θα αντανακλά τις διαφορές της παραγωγικότητας και των τάσεων της αγοράς εργασίας σε εθνικό, τομεακό και περιφερειακό επίπεδο, με σεβασμό της αυτονομίας των κοινωνικών εταίρων· επίσης, με την παρακολούθηση και, εφόσον κρίνεται αναγκαίο, την επανεξέταση, σε συνεργασία με τους κοινωνικούς φορείς, της διάρθρωσης και του επιπέδου του μη μισθολογικού κόστους εργασίας, κυρίως των εισφορών στα συστήματα κοινωνικής ασφάλισης, ελέγχοντας τις επιπτώσεις του στην απασχόληση, ιδίως για τους ανειδίκευτους, τους νέους που εισέρχονται για πρώτη φορά στην αγορά εργασίας, τους μεγαλύτερης ηλικίας πολίτες που επιθυμούν να εξακολουθήσουν να εργάζονται και τα μειονεκτούντα άτομα· συγκεκριμένες δράσεις προς αντιμετώπιση των διαφορών στην αμοιβή ανδρών και γυναικών, μεταξύ άλλων με αποτελεσματικότερη εφαρμογή της νομοθεσίας για την ισότητα των φύλων όσον αφορά την ίση αμοιβή, με την εκπόνηση σαφών και ενημερωμένων στατιστικών και την εφαρμογή των σχεδίων για την ισότητα. (Ολοκληρωμένη κατευθυντήρια γραμμή αριθ. 21). Βλέπε επίσης ολοκληρωμένη κατευθυντήρια γραμμή "Να εξασφαλιστεί ότι οι μισθολογικές εξελίξεις συμβάλλουν στην μακροοικονομική σταθερότητα και την οικονομική ανάπτυξη" (αριθ. 5). |

Τροπολογία 21

Παράρτημα, Τμήμα 3, κατευθυντήρια γραμμή 22

Κατευθυντήρια γραμμή. Να αυξηθούν και να βελτιωθούν οι επενδύσεις σε ανθρώπινο κεφάλαιο με τη λήψη των ακόλουθων μέτρων: χάραξη αποτελεσματικών στρατηγικών δια βίου μάθησης, σύμφωνα με τις ευρωπαϊκές δεσμεύσεις, προβλέποντας ιδίως κίνητρα και μηχανισμούς επιμερισμού του κόστους μεταξύ των επιχειρήσεων, των δημοσίων αρχών και των ατόμων, ιδίως για τη σημαντική μείωση του αριθμού των μαθητών που εγκαταλείπουν πρόωρα το σχολείο· αύξηση της πρόσβασης στην αρχική επαγγελματική εκπαίδευση, στη δευτεροβάθμια και την τριτοβάθμια εκπαίδευση, συμπεριλαμβανομένων των μαθητειών και της επιχειρηματικής κατάρτισης· αύξηση της συμμετοχής στη συνεχή κατάρτιση και στην κατάρτιση στον χώρο εργασίας καθ' όλη τη διάρκεια του κύκλου ζωής, ιδίως για τους ανειδίκευτους και τους μεγαλύτερους στην ηλικία εργαζόμενους. (Ολοκληρωμένη κατευθυντήρια γραμμή αριθ. 22). Βλέπε επίσης ολοκληρωμένη κατευθυντήρια γραμμή "Να αυξηθούν και να βελτιωθούν οι επενδύσεις στον τομέα της Ε&Α" (αριθ. 12). | Κατευθυντήρια γραμμή. Να αυξηθούν και να βελτιωθούν οι επενδύσεις σε ανθρώπινο κεφάλαιο με τη λήψη των ακόλουθων μέτρων: χάραξη αποτελεσματικών στρατηγικών δια βίου μάθησης σε συνεργασία με τους κοινωνικούς εταίρους, σύμφωνα με τις ευρωπαϊκές δεσμεύσεις, προβλέποντας ιδίως κίνητρα και μηχανισμούς επιμερισμού του κόστους μεταξύ των επιχειρήσεων, του δημοσίου τομέα και των πολιτών· προσδιορισμός και προγραμματισμός των μέτρων που απαιτούνται προς σημαντική μείωση του αριθμού των μαθητών που εγκαταλείπουν πρόωρα το σχολείο· αύξηση της πρόσβασης στην αρχική επαγγελματική εκπαίδευση, στη δευτεροβάθμια εκπαίδευση, στην τριτοβάθμια εκπαίδευση, στη μη πανεπιστημιακή επαγγελματική εκπαίδευση· υποστήριξη του επιχειρηματικού πνεύματος σε όλα τα εκπαιδευτικά επίπεδα και χρησιμοποίηση της κοινωνίας της πληροφορίας και των νέων τεχνολογιών· αύξηση της συμμετοχής στη συνεχή κατάρτιση και στην κατάρτιση στον χώρο εργασίας καθ' όλη τη διάρκεια του κύκλου ζωής, ιδίως για τους ανειδίκευτους, τους μεγαλύτερους στην ηλικία εργαζόμενους, τις γυναίκες, ιδίως όταν επιστρέφουν στην επαγγελματική ζωή, και τους εργαζόμενους σε μικρομεσαίες επιχειρήσεις, καθώς και προώθηση των προγραμμάτων ανταλλαγών καθηγητών και φοιτητών μεταξύ επιχειρήσεων σε εθνικό επίπεδο και μεταξύ των κρατών μελών. (Ολοκληρωμένη κατευθυντήρια γραμμή αριθ. 22). Βλέπε επίσης ολοκληρωμένη κατευθυντήρια γραμμή "Να αυξηθούν και να βελτιωθούν οι επενδύσεις στον τομέα της Ε&Α" (αριθ. 12). |

Τροπολογία 22

Παράρτημα, Τμήμα 3, κατευθυντήρια γραμμή. 23

Κατευθυντήρια γραμμή. Να προσαρμοστούν τα συστήματα εκπαίδευσης και κατάρτισης στις νέες απαιτήσεις ως προς τις δεξιότητες με τη λήψη των ακόλουθων μέτρων: καλύτερη πρόβλεψη των επαγγελματικών απαιτήσεων και των βασικών ικανοτήτων καθώς και πρόβλεψη των μελλοντικών απαιτήσεων ως προς τις δεξιότητες· διεύρυνση της προσφοράς εργαλείων εκπαίδευσης και κατάρτισης· ανάπτυξη πλαισίων για τη στήριξη της διαφάνειας προσόντων, της αποτελεσματικής τους αναγνώρισης και της επικύρωσης της άτυπης και ανεπίσημης μάθησης· διασφάλιση της ελκυστικότητας, του ανοίγματος των συστημάτων εκπαίδευσης και κατάρτισης και της εφαρμογής προτύπων υψηλής ποιότητας. (Ολοκληρωμένη κατευθυντήρια γραμμή αριθ. 23). | Κατευθυντήρια γραμμή. Να προσαρμοστούν τα συστήματα εκπαίδευσης και κατάρτισης στις νέες απαιτήσεις ως προς τις δεξιότητες με τη λήψη των ακόλουθων μέτρων: καλύτερη πρόβλεψη των επαγγελματικών απαιτήσεων και των βασικών ικανοτήτων, καθώς και πρόβλεψη των μελλοντικών απαιτήσεων ως προς τις δεξιότητες· υποστήριξη της στενής συνεργασίας βιομηχανίας και εκπαιδευτικών και ερευνητικών κέντρων, προς επίτευξη του βέλτιστου δυνατού κλίματος για την καινοτομία στις ευρωπαϊκές επιχειρήσεις· διεύρυνση της προσφοράς εργαλείων εκπαίδευσης και κατάρτισης· ανάπτυξη πλαισίων για τη στήριξη της διαφάνειας των ισοδύναμων προσόντων, της αποτελεσματικής τους αναγνώρισης και της επικύρωσης της άτυπης και ανεπίσημης μάθησης· διασφάλιση της ελκυστικότητας, του ανοίγματος των συστημάτων εκπαίδευσης και κατάρτισης και της εφαρμογής προτύπων υψηλής ποιότητας, συμπεριλαμβανομένων συστημάτων που ανταποκρίνονται στις ειδικές ανάγκες των ατόμων που βρίσκονται σε μειονεκτική θέση στην αγορά εργασίας, ειδικότερα των γυναικών, των νέων και των μεγαλύτερης ηλικίας ατόμων· ειδικές προσπάθειες θα πρέπει να καταβληθούν για την προσέλκυση φοιτητών και επιστημόνων από τρίτες χώρες. (Ολοκληρωμένη κατευθυντήρια γραμμή αριθ. 23). |

Τροπολογία 23

Παράρτημα, Τμήμα 3, εδάφιο μετά την κατευθυντήρια γραμμή 23

Σε όλες αυτές τις δράσεις, τα κράτη μέλη πρέπει να δώσουν ιδιαίτερη προσοχή στη διασφάλιση της χρηστής διακυβέρνησης των πολιτικών απασχόλησης. Πρέπει να δημιουργήσουν μία ευρεία εταιρική σχέση για την αλλαγή, με τη συμμετοχή κοινοβουλευτικών φορέων και ενδιαφερομένων μερών, καθώς και εκείνων που δραστηριοποιούνται σε περιφερειακό και τοπικό επίπεδο. Οι ευρωπαίοι και οι εθνικοί κοινωνικοί εταίροι πρέπει να διαδραματίσουν κεντρικό ρόλο. Τα κράτη μέλη πρέπει να καθορίσουν τις υποχρεώσεις και τους στόχους σύμφωνα με τις κατευθυντήριες γραμμές και τις συστάσεις της ΕΕ. Η χρηστή διακυβέρνηση απαιτεί επίσης διαφάνεια στην κατανομή των διοικητικών και χρηματοδοτικών πόρων. Σε συμφωνία με την Επιτροπή, τα κράτη μέλη πρέπει να κάνουν στοχοθετημένη χρήση των πόρων των Διαρθρωτικών Ταμείων και ιδίως του Ευρωπαϊκού Κοινωνικού Ταμείου, για την εφαρμογή της ευρωπαϊκής στρατηγικής για την απασχόληση και να εκπονήσουν έκθεση για τα μέτρα που έλαβαν. Ιδιαίτερη προσοχή πρέπει να δοθεί στην ενίσχυση της θεσμικής και διοικητικής ικανότητας στα κράτη μέλη. | Σε όλες αυτές τις δράσεις, τα κράτη μέλη πρέπει να δώσουν ιδιαίτερη προσοχή στη διασφάλιση της χρηστής διακυβέρνησης των πολιτικών απασχόλησης. Πρέπει να δημιουργήσουν ευρεία εταιρική σχέση για την αλλαγή, με τη συμμετοχή κοινοβουλευτικών φορέων και όλων των ενδιαφερομένων μερών, σε ευρωπαϊκό, εθνικό, περιφερειακό και τοπικό επίπεδο. Τα κράτη μέλη και οι περιφερειακοί και τοπικοί παράγοντες πρέπει να καθορίσουν τις υποχρεώσεις και τους εξακριβώσιμους στόχους σύμφωνα με τις κατευθυντήριες γραμμές και τις συστάσεις της ΕΕ και με τις συγκεκριμένες περιφερειακές και τοπικές ανάγκες. Η χρηστή διακυβέρνηση απαιτεί επίσης διαφάνεια στην κατανομή των διοικητικών και χρηματοδοτικών πόρων. Σε συμφωνία με την Επιτροπή, τα κράτη μέλη και οι περιφέρειες πρέπει να κάνουν στοχοθετημένη χρήση των πόρων των Διαρθρωτικών Ταμείων και ιδίως του Ευρωπαϊκού Κοινωνικού Ταμείου, για την εφαρμογή της ευρωπαϊκής στρατηγικής για την απασχόληση και να εκπονήσουν έκθεση για τα μέτρα που έλαβαν. Ιδιαίτερη προσοχή πρέπει να δοθεί στην ενίσχυση της θεσμικής και διοικητικής ικανότητας στα κράτη μέλη και στις περιφέρειες. |

[1] Δεν έχει δημοσιευθεί ακόμη στην Επίσημη Εφημερίδα.

--------------------------------------------------